Document ID: /roh_data/filtered/fineweb-2-filterrobots_roh.jsonl.gz/69201

Er la PLD dal Grischun survegn sustegn da ses Cusseglier federal
- Venderdi, 14.8.2015, 7:47, actualisà a las 15:51
La PLD dal Grischun fa tuttina a la PCD cura ch’i va per lantschar il cumbat electoral per las elecziuns naziunals. Suenter che la PCD ha lantschà ses cumbat cun la Cussegliera federala, Doris Leuthard, ha ier saira er il Cusseglier federal, Johann Schneider-Ammann, sustegnì sia partida chantunala.
Il cusseglier federal da la PLD, Johann Schneider-Ammann ha gì in'impressiun positiva da las candidatas e candidats grischuns per il Cussegl naziunal. Uschia spera el è che la PLD dal Grischun possia suenter quatter onns absenza puspè trametter in politicher or da las atgnas retschas en il Cussegl naziunal.
Cun colliaziun da glista al success?
Avant quatter onns a las elecziuns per il Cussegl naziunal il 2011, aveva la Partida liberaldemocratica dal Grischun pers ses sez en il Cussegl naziunal.
Quest giada va la PLD perencunter cun ina colliaziun da glistas en il cumbat electoral ch’ella ha lantschà ier saira a Maiavilla ensemen cun ses cumbat electoral per il Cussegl dals chantun.